hu hu hu hu en en hu sv de en en hu hu hu hu it en pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Összeköthető az Excel a bankszámlákkal | FinTechZone
írta EGRI SZILVIA | 2021. 07. 29. | API bankolás, Digitális pénzügyek, Hírzúzda, Open banking, Összes hír, PSD2
kiadáskövetés | Microsoft | nyílt bankolás | open banking | PFM | PSD2
A Microsoft 365 Personal és Family csomaggal rendelkező felhasználók tavaly óta egy új funkció segítségével kiadáskövető alkalmazássá “varázsolhatják” az Excelt. A Money In Excel sablon lehetővé teszi a felhasználók számára, hogy bankszámlájukat összekapcsolják a Microsoft alkalmazással és az adatokat az Excellel szinkronizálva egyszerűen nyomonkövethessék pénzügyeiket. A szolgáltatás jelenleg csak az amerikai felhasználók számára érhető el, de az API kapcsolatokat nyújtó szolgáltató, a Plaid segítségével a Microsoft egyszerűen biztosíthatja majd a szolgáltatást az európai felhasználók számára is.
A kiadáskövető alkalmazások új korszaka
Hosszú évtizedekig sokan a Microsoft Excel programra támaszkodtak a költségvetés tervezésében és a személyes pénzügyeik, vagy vállalkozásuk költségeinek nyomon követésében, általában több forrásból másolva az adatokat.
Majd megérkeztek a fintech startupok és olyan kiadáskövető, vagy más néven PFM (Personal Financial Management) alkalmazásokat készítettek, amelyek célja, hogy a költések automatikus kategorizálásával és különféle vizuális elemekkel egyszerűen feldolgozhatóvá és áttekinthetővé tegyék a személyes pénzügyeket az interneten keresztül.
Bár az Egyesült Államokban nincs a nyílt bankolás játékterét meghatározó szabályozás, mint az EU-ban a PSD2, ám a nyílt bankoláshoz hasonló piaci megközelítés (OFX – Open Financial Exchange) közel 25 éve létezik az USA-ban. Ennek a több mint két évtizedes előnynek is köszönhető, hogy
az Egyesült Államokban számos PFM megoldás született és a fintech cégek meghatározó többsége építi üzleti vállalkozását a kiadáskövetésben rejlő lehetőségek kiaknázására, míg az EU-ban még csak most indult el a folyamat.
A Microsoft az Office programok megjelenése óta nagy hangsúlyt helyezett a pénzügyek nyomon követésére, kiadáskövető alkalmazások készítésére és részt vett az OFX szabvány kidolgozásában is.  A Microsoft tavaly óta a Plaid API aggregátor szolgáltatására építkezve teszi elérhetővé a Money In Excel funkciót az alkalmazáson belül – első fázisban az amerikai felhasználók számára.
A digitális transzformáció új irányaival, a digitális banki stratégiákkal, a nyílt bankolás hazai eredményeivel, a legújabb magyar fintech megoldásokkal és a digitális pénzügyi ökoszisztémákkal részletesen foglalkozunk 2021. október 7-8. között 40 előadás keretében az idén 5 éves FinTechShow-n.
Így működik a Money In Excel
A Money In Excel egy dinamikus sablon az alkalmazáson belül. A sablonban a felhasználók összekapcsolhatják bank-, hitelkártya- befektetési- és hitelszámláikat az Excellel, így egy helyen nyomonkövethetik pénzügyeiket.
A banki adatok szinkronizálásával naprakészen betekintést nyerhetnek pénzügyeik alakulásába, figyelmeztetéseket kérhetnek és személyre szabott tippeket kaphatnak anélkül, hogy kilépnének az Excelből.
Kép: Microsoft Office templates (link)
A Money In Excel lehetővé teszi a munkafüzet testreszabását, így saját személyes sablont is létrehozhatnak a felhasználók. További részletek az itt található videóban.
A Money In Excel Európába is megérkezhet
A Microsoft a Money In Excel funkció megvalósításához egy olyan technológiai partnert választott, amely jelenleg 11 000 pénzügyi intézmény felé biztosít API kapcsolatot az Egyesült Államokban, Kanadában és Európában.
A Plaid Inc. leányvállalata a Plaid B.V. 2021 márciusa óta rendelkezik a PSD2 szerinti számlainformációs szolgáltatás (AISP) nyújtásához szükséges nyilvántartásba vétellel. A Plaid jelenleg 11 európai országban* már ma is képes biztosítani a Microsoft számára a Money In Excel funkcióhoz a számlainformációkat összesítő szolgáltatást, illetve jogosultságát bármikor egyszerűen kiterjesztheti további európai országokra is.
Kijött az MNB nyílt bankolást segítő ajánlása, 2021.07.20.
Alkonyattól pirkadatig. Open banking körkép a bankszektorból, 2019.01.09.
*Németország, Dánia, Spanyolország, Finnország, Franciaország, Írország, Olaszország, Hollandia, Norvégia, Lengyelország, Svédország
← 30 percen belüli pénzvisszatérítést vezet be az eMAG és a Mastercard Tovább bővült az Erste Bank új online piactere, a George Store →
A bankszektorban nevelkedett. Miután felépített egy-két “kártyavárat” (értsd: kártya üzletágat), szakmai életének egyik legizgalmasabb kalandjában vett részt: egy zöldmezős banképítésben. Töretlenül hisz abban, hogy lehet szerethető digitális pénzügyi szolgáltatásokat fejleszteni és abban, hogy a digitális térben a digitális “Én”-hez igazodó szolgáltatások és ügyfélutak lehetnek a nyerők. Lelkesedését és kreatív énjét 2017 tavasza óta a bankszektoron kívül mobilizálja. #femtech, #hunfemtech
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
PastPay: “2 éven belül Európa meghatározó B2B BNPL szolgáltatójává szeretnénk válni”
Készül az egységes európai Digitális Személyazonosító Tárca
Tűt a szénakazalban: adattól az obszervabilitásig
Ők készítik a digitális euró prototípusait
Közös bankfiókot nyitnak a bankok
Egyre közelebb a “láthatatlan fizetés” megvalósítása. Szupertárca, beyond banking és nyílt bankolás a küszöbön
Régiós szinten is átlag feletti Magyarország digitális fizetési indexe
A bankok jövőjének kulcsa az adaptivitás megteremtése
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.